پاشینیان اؤزونون غقربیؤنلو اولمادیغینا روسییانی ایناندیرا بیلمهیهجک.
آخار. آذ خبر وئریر کی، بو ادعا روسییالی ژورنالیست ایرینا جوربنادزنین «روسبالت» آگنتلییندهکی مقالهسینده یئر آلیب.
«نیکول پاشینیانین روسییا ایله باغلی مؤوقعینده دییشیکلیکلر وار، لاکین او، ارمنیستان-آذربایجان مناقشه سینین حلی ایله باغلی مؤوقعینی دییشیبمی؟ بؤیوک احتیماللا یوخ. بئله کی، پاشینیانین ایسرارلی شکیلده خانکندینین دانیشیقلار پروسسینه قوشولماسینی طلب ائتمهسی ارمنیستان و آذربایجان لیدرلری آراسیندا قاراباغلا باغلی دانیشیقلارین پرسپکتیوینه کؤلگه سالیر.
بئله اولان حالدا پاشینیان کیمه گوونیر؟ گؤرونور، موسکوانین آرتیق ارمنیستانین ناظیرلر کابینتینین ترکیبی حاقیندا فیکری فورمالاشیب و چتین کی، پاشینیان اؤزونون غربیؤنلو اولمادیغینا روسییانی ایناندیرا بیلسین. ارمنی حکومتینده سوروسون قولاقلاری هئچ بیر کابینتده یوخدور. بئله اولان موسکوا داها چوخ کیمه گووهنهجک – پاشینیانا، یوخسا علیئوه؟ بئله اولان حالدا توپ بو دفعه آذربایجانین میدانیندا اولاجاق. لاکین بو، موسکوادا اولان هر کسی راضی سالمیر. بو او دئمکدیر کی، روسییا و آذربایجانی تعجیلی شکیلده کوسدورمک لازیمدیر. اونا گؤره ده بیر سیرا روسییالی آنالیتیکلرین روسییا خاریجی ایشلر ناظیرلیینده جدی ارمنی لوببیسینین اولماسییلا باغلی سسلی-کویلو چیخیشلاری تصادفی دئییل»، – دئیه مقالهده بیلدیریلیب.
azb_Arab azb_Arab azb_Arab azb_Arab